҃я̀ всѣ́хъ хрс̑та̀ бг҃а любо́вію, ду́шы своя̂ уязви́вше, црс̑твія красоты̀ ѡста́вивше, ни̂жняя вся̀ я́кѡ несу̂щая премину́вше, єѵг̑льскихъ тому̀ послѣ́довали єстѐ: и до́брѣ подвиза́вшеся въ пусты́ни, смире́ніемъ и воздержа́ніемъ, бѣсѡ́вскія полкѝ уничижи́ли єстѐ, тѣ́мже безконе́чныя жи́зни сподо́бившеся, съ нбс̑ными ли́ки ны́нѣ весели́теся съ ни́миже бг҃оно́сніи ѻц҃ы̀ сѷмеѡ́не и са́вво, сп҃су̀ всѣ́хъ моли́теся: умири́ти мі́ръ и спастѝ ду́шы на́шя